RCL แรลลี่ยาว! พุ่งอีก 11%  นิวไฮรอบเกือบ 2 ปี ลุ้น Q3 พลิกกำไร ฟากราคาหุ้นยังต่ำบุ๊ก
RCL แรลลี่ยาว! พุ่งอีก 11%  นิวไฮรอบเกือบ 2 ปี ลุ้น Q3 พลิกกำไร ฟากราคาหุ้นยังต่ำบุ๊ก
RCL แรลลี่ยาว! พุ่งอีก 11%  นิวไฮรอบเกือบ 2 ปี ลุ้น Q3 พลิกกำไร ฟากราคาหุ้นยังต่ำบุ๊ก
23 ก.ย. 2563

ผู้สื่อข่าวรายงานว่า บริษัท อาร์ ซี แอล จำกัด (มหาชน) หรือ RCL ณ เวลา 10.39น. อยู่ที่ระดับ 5.15 บาท บวก 0.53 บาท หรือ 11.47% ด้วยมูลค่าซื้อขาย 63.38 ล้านบาท ราคาหุ้นนิวไฮรอบ 1 ปี 9 เดือน โดยนับตั้งแต่หุ้นยืนที่ระดับ 5.40 บาท เมื่อวันที่9 พ.ย.2562 ขณะที่ราคาหุ้นต่อกว่ามูลค่าหุ้นทางบัญชีที่ระดับ 9.41 ล้านบาท

บล.คิงส์ฟอร์ด ระบุในบทวิเคราะห์ฯ แนะ”ซื้อเก็งกำไร”หุ้น RCL มองว่าจะเป็นหุ้นอีกตัวหนึ่งที่ผลงานในปี 63 พลิกกลับมา Turnaround จากที่ขาดทุนในช่วงก่อนหน้า 2 ปีซ้อน โดยในครึ่งปีแรก (H1/63) บริษัทมีกำไรสุทธิ 227 ล้านบาท พลิกจากปีก่อนที่ขาดทุนสุทธิ 16 ล้านบาท เป็นผลจากการบริหารจัดการเส้นทางเดินเรือที่ดีในช่วงการแพร่ระบาดโควิด-19 แม้ปริมาณขนส่งสินค้าลดลงแต่รายได้จากการเดินเรือต่อตู้สินค้าเพิ่มขึ้น นอกจากนี้ยังควบคุมต้นทุนจากการดำเนินงานได้ดีและรับประโยชน์จากราคาน้ำมันดิบที่ลดลง
ส่วนแนวโน้มผลประกอบการไตรมาส 3/63 คาดพลิกกำไร YoY ในแง่ Sentiment ค่าระวางอ้างอิงจากดัชนี WCI (World Container Index ที่ปรับตัวขึ้นทำจุดสูงสุดใหม่ของปี ณ เดือน ก.ย.ที่ 2,600$ per 40ft container สาเหตุจากสายเดินเรือรายใหญ่ของโลกร่วมมือกัน manage capacity ในช่วงโควิด ขณะที่ demand เริ่มทยอยฟื้นหลังผ่อนคลาย lockdown และมาเร่งขึ้นในไตรมาส 3 ซึ่งเป็น high season ของการขนส่งก่อนเข้าช่วง golden week ของจีนวันที่ 1 ต.ค.63 แต่โดยหลักแล้วรับผลบวกจากราคาน้ำมันเชื้อเพลิงที่ยังทรงตัวต่ำเทียบปีก่อน